1943 թվականի նմուշի ԱՄՆ բանակի մաչետե.
Մաչետե «բոլո»
Շաքարեղեգի պլանտացիան Ռեյունյոն կղզում, 19-րդ դարի վերջ:
**Մաչետե** (իսպ.՝ machete), երկար (հաճախ 50 սմ-ից ավելի), սովորաբար բարակ (մինչև 3 մմ) և լայն դանակ։ Շեղբն ունի միակողմանի սրվածք, ուռուցիկ սայր, երբեմն սայրի կողմը թեքված ծայրով։

Կիրառում
--------

Լատինական Ամերիկայում և այլ արևադարձային երկրներում մաչետեն կիրառվում է որպես գյուղատնտեսական գործիք շաքարեղեգի, բանանի և այլն հավաքման համար, ինչպես նաև որպես ունիվերսալ գործիք ջունգլիներում, մասնավորապես խիտ թփուտներում արահետ բացելու համար։ Այս տարածաշրջանում շաքարեղեգի հատմամբ զբաղվով մարդկանց անվանում են *մաչետերո* (իսպ.՝ machetero): Տարբեր երկրներում կան ավելի հաճախ օգտագործվող մաչետեի ձևեր և տարատեսակներ։

Մաչետեն կարող է օգտագործվել նաև որպես զենք, այն հաճախ օգտագործվել է քաղաքացիական պատերազմներում և զանգվածային անկարգությունների ժամանակ։ Մաչետեի որոշ տարատեսակներ համալրված են տարբեր երկրների բանակների սպառազինության մեջ։ Մաչետեի բանակում կիրառության գագաթնակետն Երկրորդ համաշխարհային և Վիետնամի պատերազմն է։

Գոյություն ունեն դանակի պատրաստման տարբերակներ ընդլայնված գործառնությամբ։ Այսպես, դանակի որոշ մոդելներում ավելացված է սղոցելու կամ փորելու ունակությունը (սղոցը տեղադրված է կռնակի մոտ), կարող է ունենալ տարբեր գործիքներ և հարմարանքներ, իսկ բռնակում կարող է գտնվել գոյատևման հավաքածուն։

Հերալդիկա
---------

Մաչետեն պատկերված է Անգոլայի զինանշանի և դրոշի վրա։ 

* Մաչետե դանակը Անգոլայի զինանշանի վրա։Մաչետե դանակը Անգոլայի զինանշանի վրա։
* Մաչետե դանակը Անգոլայի դրոշի վրա։Մաչետե դանակը Անգոլայի դրոշի վրա։

Մաչետե դանակը մշակույթում և արվեստում
-------------------------------------

Մաչետեն լայնորեն ներկայացված է կինեմատոգրաֆիայում։ Այն հաճախ հանդես է գալիս «սլեշեր» ոճի սարսափ կինոնկարներում, ինչպիսին է «Ուրբաթ 13» և «Ջեյսոն X» կինոնկարները, ինչպես նաև մարտաֆիլմերում և արկածային կինոնկարներում, ինչպիսին է «Կոմանդո» կինոնկարը, որտեղ Առնոլդ Շվարցենեգերի հերոսը մաչետե դանակով կտրում է հակառակորդի ձեռքը։ Դանակը հանդես է գալիս նաև Ռոբերտ Ռոդրիգեսի «Մաչետեն սպանում է» սիկվելում։

Մաչետե դանակի արտադրողներ
-------------------------

Մաչետե արտադրող զինագործական ընկերություններից առավել հայտնիներն են. 

* Tramontina (Բրազիլիա)
* Desperado (Castell, Իսպանիա)
* Condor (ԱՄՆ)
* Cold steel (ԱՄՆ)
* SOG (ԱՄՆ)

Տես նաև
-------

* Դանակ
* Պուուկո
* Յաթաղան

Ծանոթագրություններ
------------------

* Տեսաձայնային նյութեր Վիքիպահեստում

1. ↑  «1943 US Army GI Machete w/out sheath». Արխիվացված է օրիգինալից 2013 թ․ դեկտեմբերի 22-ին. Վերցված է 2016 թ․ մայիսի 7-ին.
2. ↑  «Man Reaping Sugar Cane With A Machete». Արխիվացված է օրիգինալից 2013 թ․ հոկտեմբերի 29-ին. Վերցված է 2016 թ․ մայիսի 7-ին.
3. ↑  «Banana Man Frank». Արխիվացված է օրիգինալից 2016 թ․ մարտի 4-ին. Վերցված է 2016 թ․ մայիսի 7-ին.
4. ↑  «Сквозь густые джунгли приходится продираться с мачете». Արխիվացված է օրիգինալից 2012 թ․ հուլիսի 29-ին. Վերցված է 2016 թ․ մայիսի 7-ին.
5. ↑  «Мачетеро» (ռուսերեն).
6. ↑  «Tonton Macoute and his machete».
7. ↑  «White farmers live in fear of the prospect of mob attacks».
8. ↑  «The Northern Nigerian Massacre».
9. ↑  «Мачете, использованные во время геноцида в Руанде».
10. ↑  «PA Duryea 1945 DeBiasi Carmen US Army with Machete».
11. ↑  «WW2 MINT Original Machete + Scabbard US Marked 1943 SW».
12. ↑  «Мачете «Тайга»». Արխիվացված է օրիգինալից 2016 թ․ մարտի 4-ին. Վերցված է 2016 թ․ մայիսի 7-ին.
13. ↑  «Мачете убивает (2013) — Machete Kills» (անգլերեն). IMDb. Վերցված է 2014 թ․ օգոստոսի 16-ին.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Արմենիապեդիա · Մեծ կատալոնական · Մեծ նորվեգական |
|  |
| Չափորոշչային վերահսկողություն | LCCN: sh85079311 |

 |